
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés
Adósságkonszolidációban nem részesült települési önkormányzatok részére meghirdetett

2016-os pályázat beadására
Martfű Város Önkormányzata Képviselő-testületének 

2016. július 28-i ülésére
Előkészítette: S. Bodor Éva
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 
Tárgyalás módja: nyilvános ülés
Tisztelt Képviselő-testület!

A helyi önkormányzatokért felelős miniszter az államháztartásért felelős miniszterrel közösen ismételten pályázatot hirdetett a Magyarország 2016. évi központi költségvetéséről szóló 2015. évi C. törvény (a továbbiakban: 2016. évi költségvetési törvény) 3. melléklet II. 8. pont szerint.
A pályázat célja az önkormányzati adósságátvállalásban részt nem vett vagy törlesztési célú támogatásban nem részesült települési önkormányzatok fejlesztésének támogatása.

Az e jogcímen igényelhető támogatás az önkormányzat által a 2014. évi költségvetési törvény 3. melléklet 10.a) pontja szerinti, valamint a Magyarország 2015. évi központi költségvetéséről szóló 2014. évi C. törvény 3. melléklet II.10. pontja szerinti előirányzatból elnyert támogatás együttes összege nem haladja meg a lakosságszám szerinti támogatás kétszeresét, jelen esetben 2 x 181.000.000,- Ft-ot.
Tekintettel arra, hogy Önkormányzatunk 2015-ben 180.998.825 Ft-ot már nyert, így jelen pályázat keretében 181.001.175,- Ft-ra nyújthatunk be támogatási kérelmet.

A pályázati kiírást az előterjesztéshez mellékelem.

Tekintettel a fentiekre, javaslom a tisztelt Képviselő-testületnek a pályázat benyújtását ebben az évben is a pályázható összeg erejéig (181.001.175,- Ft) az alább felsorolt prioritási sorrend szerint:

1. Gesztenye sor felújítása a meglévő engedélyes tervek alapján
2. Kerékpárút és járda felújítása (Május 1 út – Vasúti átjáró között)

3. Simon Ferenc út felújítása (Május 1 út – Buszpályaudvar közötti szakaszon)

4. Buszpályaudvar – út és járda felújítása
5. Móricz Zs. utca – Tüzép út közötti járda felújítása

A pályázat beadásának határideje 2016.08.31, a miniszteri döntés határideje pedig 2016.11.15.
Kérem a Tisztelt Képviselő-testületet, hogy a pályázat beadásáról az alábbi határozati javaslat elfogadásával szíveskedjen dönteni.

Határozati javaslat:
…./2016.(.........) határozat

Adósságkonszolidációban nem részesült települési önkormányzatok részére meghirdetett

2016-os pályázat beadásáról
Martfű Város Önkormányzatának Képviselő-testülete megtárgyalta az „Adósságkonszolidációban nem részesült települési önkormányzatok részére meghirdetett 2016-os pályázat beadására” szóló előterjesztést, mely alapján a pályázat benyújtását támogatja a pályázható összeg erejéig (181.001.175,- Ft) az alább felsorolt prioritási sorrend szerint:
1. Gesztenye sor felújítása a meglévő engedélyes tervek alapján

2. Kerékpárút és járda felújítása (Május 1 út – Vasúti átjáró között)

3. Simon Ferenc út felújítása (Május 1 úttól a Buszpályaudvarig)

4. Buszpályaudvar – út és járda felújítása

5. Móricz Zsigmond utca – Tüzép út közötti járda felújítása

A Képviselő-testület felhatalmazza a Polgármestert, hogy a pályázat előkészítéséhez szükséges dokumentumokat aláírja és a pályázatot benyújtsa.
Erről értesülnek:

1./ JNSZ Megyei Kormányhivatal, Szolnok

2./ Valamennyi képviselő, helyben
3./ Pénzügyi és Adóügyi iroda, helyben

4./ Műszaki iroda, helyben 

Martfű, 2016. július 14.









Dr. Papp Antal

Látta: 

Szász Éva jegyző

